burgasdotpro/wikipedia huggingface dataset:
Nádraží Holešovice (stanica pražského metra)

Nádraží Holešovice je stanica metra v Prahe na linke C. Nachádza sa pri rovnomennej železničnej stanici v štvrti Holešovice, v priestore medzi ulicami Plynární, Vrbenského a Holešovickým nábrežím. Bola otvorená 3. novembra 1984 pod názvom "Fučíkova". Súčasný názov dostala v roku 1990. Stanica plnila úlohu koncovej stanice až do predĺženia linky C do Ládví v júni 2004.
Charakteristika stanice.
Stanica je hĺbená, s dvoma obratovými koľajami a s dvoma vestibulmi. Nachádza sa len pod zemou, čo v rokoch 2000 – 2004 spôsobilo inžinierom pracujúcim na stavbe úseku IV.C1 veľké ťažkosti. Nakoniec museli odstavné koľaje ohnúť dole, aby vôbec mohla trasa viesť pod Vltavou. (Pôvodné plány z 80. rokov počítali s tým, že Vltava bude prekonaná mostom.) Povodne v auguste 2002 stanicu zatopili a voda následne prenikla aj na stavbu predĺženia a do už vybudovaných a vysušených tunelov pod Vltavou. Z nástupišťa vedú dva výstupy: južný, ktorý vedie po eskalátoroch do povrchového preskleného vestibulu k električkovej zastávke a terminálu autobusov (do roku 2004 významný prestupový bod pre MHD zo sídlisk na Severnom meste) a severný, vedúci po pevnom schodisku (nedávno dostavaný aj výťah pre imobilné osoby) k odbavovacej hale vlakovej stanice Praha-Holešovice. Stanica bola stavaná na začiatku 80. rokov, celkové náklady predstavovali 319 miliónov Kčs.
Davyho medaila

Davyho medaila je bronzová medaila ktorá je udeľovaná Kráľovskou Spoločnosťou od roku 1877. Ocenený získava medailu "za výraznú dôležitosť nedávnych objavov vo všetkých odvetviach chémie". Medaila, ktorej súčasťou je aj finančná odmena 2 000 libier (2021), je pomenovaná po chemikovi Humphrym Davym.
Deborah Compagnoniová

Deborah Compagnoniová (* 4. jún 1970, Bormio, Taliansko) je bývalá talianska alpská lyžiarka. 
Svoje prvé preteky vo svetovom pohári vyhrala 26. januára 1992. Celkovo štartovala v 113 pretekoch svetového pohára, z ktorých 16 vyhrala a 44-krát skončila na pódiu.
Vidria

Vidria je odborný názov na strednú hemisféru mozgu, ktorá sa vyskytuje len u pár jedincov, ktorí sú mentálne poprípade fyzicky postihnutí tzv. vyvolení. Vidria nie je choroba, je to vrodená chyba, ktorá sa nedá odstrániť.
Dôsledky.
Prejavuje sa zvýšeným vylučovaním hormónu serotonín.
Serotonín.
Hormón serotonín údajne zohráva kľúčovú rolu v regulácii emócií ako agresivity, či impulzívnosti pri rozhodovaní. Niektorí neurológovia a psychiatri už dlhší čas spájali tento hormón, prenášaný medzi nervovými bunkami, s kontroverzným správaním. Až spoločná americko-britská štúdia je jednou z prvých, ktoré poukazujú na spojenie medzi nízkou hladinou serotonínu v mozgu a impulzívnosťou. Toto spojenie sa dá jednoducho demonštrovať na prázdnom žalúdku. Ak totiž osoba nejedla, hladina serotonínu prirodzene klesá, keďže tryptofán (aromatická aminokyselina, ktorá je rozhodujúca pri tvorbe serotonínu) vzniká iba pri diétach. Túto skutočnosť využili aj vedci z University of Cambridge a manipulovali s diétami u testovaných ľudí. Znížili tak hladinu ich serotonínu v mozgu. Následne účastníkov výskumu podrobili hre. Hráči si mali deliť medzi sebou peniaze - ak spoluhráč súhlasil s delením, peniaze sa rozdelili, ak nie, žiadny z hráčov peniaze nedostal. Za normálnych okolností ľudia odmietnu okolo polovice ponúk, ktoré dostanú, teraz však hodnoty presahovali 80 percent.
Jason Mraz

Jason Mraz (IPA: ˈdʒeɪsʌn mɜrˈæz; * 23. jún 1977) je americký spevák a skladateľ nominovaný na Grammy, ktorý sa narodil a vyrástol v Mechanicsville, Virgínia. Mrazove štylistické vplyvy sú zo štýlov pop, rock, reggae, folk, jazz a hip-hop. Hral s mnohými hudobníkmi a spevákmi, napríklad Jack Johnson, James Blunt, Paula Cole, Alanis Morissettová, James Morrison a Colbie Caillat.
Biografia.
Starý otec Jasona Mraza bol pôvodom Slovák, ale v roku 1915 emigroval z Rakúsko-Uhorska do Spojených Štátov.
Navštevoval krátku dobu Longwood University, kde študoval hudobné divadlo, potom sa z Virgínie presťahoval do San Diega.
V roku 2002 sa Jason Mraz zaviazal s vydavateľstvom Electra Records, keď sa vrátil do Virgínie za prácou s producentom Seanom Combsom na jeho debutovom albume "Waiting for My Rocket to Come", ktorý získal platinu od RIAA v júli 2004 a dosiahol 174. miesto na Billboard's Heatseekers Chart. Jeho prvý singel "The Remedy (I Won't Worry)" bol napísaný spolu s hudobnou produkciou pre film "Matrix". Mrazov priateľ Billy "Bushwalla" Galewood taktiež spoluautorom textov piesní "Curbside Prophet" a "I'll Do Anything".
V júni a júli 2005 Mraz vystupoval spolu s Alanis Morissettovou počas jej Jagged Little Pill Acoustic Tour. 26. júla 2005 vydal jeho druhý štúdiový album "Mr. A–Z" vo vydavateľstve Atlantic Records. V albumovej hitparáde Billboard 200 Album Chart dosiahol 5. miesto. V decembri získal allbum nomináciu na Najlepší neklasický navrhnutý album, zatiaľ čo jeho producent, Steve Lillywhite, získal nomináciu na Producenta roka.
Mraz začal jeho dlhú tour k albumu "Mr. A–Z" na odovzdávaní hudobných cien v San Diegu 12. septembra. Na tour sa objavilo mnoho iných hudobníkov, medzi nimi aj napríklad Bushwalla a Tristan Prettymanová, pre ktorú aj napísal a odohral duet "Shy That Way" v roku 2002. Mraz a Prettymanová spolu chodili, ale ich vzťah sa skončil v roku 2006. Taktiež spolu napísali pieseň "All I Want For Christmas Is Us".
Diskografia.
Štúdiové albumy.
Love is a four letter word (2012)
Cerro Fitz Roy

Cerro Fitz Roy, miestnym názvom Cerro Chaltén - dymiaca hora, kvôli neustálej oblačnosti - je pôsobivá, vysoká hora na hranici Čile a Argentíny. Pri meraní od iného mora sa udáva . Leží v národnom parku Los Glaciares, v oblasti južného Patagónskeho ľadovca. Názov dostal podľa Roberta Fitz Roya, kapitána lode Beagle, ktorý oblasť preskúmal. Hora bola dlho považovaná za nedobytnú, k čomu prispieva aj neustále zlé počasie. Keď sa po týždňoch na jeden deň vyčasí, čakajúce družstvá štartujú do stien. Prvý výstup spravili Francúzi L. Terray a G. Magnone v r. 1952, 6b/c. V oblasti je množstvo ďalších krajinársky i horolezecky pozoruhodných vrcholov, napr. Aguja Poincenot (), Cerro Torre (), Torre Egger (), Aguja Saint Exupery () a veľa ďalších štítov (cerro) a ihiel (aguja).
Ďalšie zaujímavé výstupy.
O slovenskom prvovýstupe vznikol (v r. 1984 uvedený) film „Fitz – Roy“, réžia J. Weincziller.
Zoznam diaľnic v Nemecku

Nemecká diaľničná sieť () je jednou z najhustejších na svete a je 3. najdlhšia () po Interstate Highway System (USA, ) a National Trunk Highway System (Čína, )
Základné údaje.
Rýchlostné obmedzenia.
Na nemeckých diaľniciach nie je pre osobné vozidlá a motorky zavedená maximálna povolená rýchlosť, existuje len odporúčaná rýchlosť /h.
Diaľnica A6 (Nemecko)

Diaľnica A6 () je diaľnica v Nemecku. Začína na francúzskych hraniciach pri Saarbrückene a pokračuje cez Neunkirchen, Landstuhl, Kaiserslautern, Frankenthal, Vienheim, Mannheim, Hockenheim, Walldorf, Heilbronn, Crailsheim/Feuchtwangen, Ansbach, Norimberg, Altdorf, Amberg a Wernberg na českú hranicu pri obci Waidhaus. 
V celej svojej dĺžke je súčasťou európskej cesty 50.
Ľuboš Hanzel

Ľuboš Hanzel (* 7. máj 1987, Zavar, Slovensko) je slovenský futbalista, hrá na poste ľavého obrancu. V súčasnosti je hráčom poľského prvoligového klubu Jagiellonia Białystok.
V roku 2009 prestúpil na polročné hosťovanie z FC Spartak Trnava do nemeckého klubu Schalke 04.
Ľuboš Hanzel utrpel v roku 2010 vážne zranenie kolena, kvôli ktorému musel absolvovať operáciu. Po takmer ôsmich mesiacoch netrénovania začal opäť trénovať a nastúpil aj do základnej zostavy. V januári 2013 prestúpil do Poľska.
Reprezentácia.
V slovenskej reprezentácii debutoval 6. júna 2009 v kvalifikačnom zápase o postup na Majstrovstvá sveta 2010 do Juhoafrickej republiky proti San Marínu. Slovensko tento zápas vyhralo 7:0 a Ľuboš Hanzel strelil aj premiérový gól.
Reprezentačné zápasy.
"(Stav k: 14. augustu 2009)"
Jozef Líška

Jozef Líška (* 9. jún 1938, Ružiná) je bývalý poslanec Národnej rady Slovenskej republiky.
Je ženatý a s manželkou Máriou má dve dospelé deti.
Dlhé roky pracoval v autoškole v Lučenci. Za normalizácie pracoval v Lovinobani ako vedúci mechanizačného strediska. Tesne po Nežnej revolúcii opäť začal pracovať v autoškole. V roku 2006 sa stal poslancom NR SR za SNS. Vo volebnom období 20062010 bol členom Výboru NR SR pre financie, rozpočet a menu.
Jeho záľubami sú literatúra, divadlo, šport, lúštenie krížoviek a hlavolamov.
Jüan

Jüan môže byť:
Carole Merleová

Carole Merleová (* 24. január 1964, Sauze, Francúzsko) je bývala francúzska lyžiarka. Svoje prvé preteky vo Svetovom pohári vyhrala 6. január 1988. Celkovo vyhrala 22 pretekov Svetového pohára.
Priemyselné a lesné úzkorozchodné trate v okolí Smoleníc

Priemyselné a lesné úzkorozchodné trate v okolí Smoleníc bol železničný systém v Malých Karpatoch v okolí obce Smolenice. 
Išlo o dva systémy. Lesná konská dráha s rozchodom je rozvetvená v priestore lesov okolo Majdánu, medzi Hornými Orešanmi a Lošoncom, ktorá i skôr vznikla, ale i skôr zanikla a parný rušeň vlastne na nej nikdy nejazdil. 
V roku 1880 začal gróf Jozef Pálffy (18531920) v úzkej doline pod Majdánom pri Horných Orešanoch výstavbu chemického závodu, v ktorom sa suchou destiláciou malo spracúvať bukové drevo na výrobky: octan vápenatý, kyselina octová a acetón. Vedľajším produktom bolo drevné uhlie. Trasa animálnej železnice viedla zo závodu ku Kováčni na Majdáne, kde sa podkúvali kone pred výjazdom na trať. Tu sa delila animálna železnica na dve hlavné trasy. Jedna trasa viedla cez Majdán smerom Olšovský mlyn na Starú Bohatú. Na lúke Stará Bohatá pri hájovni odbočovala vetva cez Prehybu k Hornej Parine, Panský les na Medzi skálie a ďalšia časť pokračovala zo Starej Bohatej ďalej dolinou smer Nové Domy až ku Klokoču. Celková dĺžka tratí približne . Druhá dôležitá vetva viedla z Majdánu od Kováčne cez Uhliská na Polámané, po kopcoch okolo Jahodníka na Vlčiareň pod Záruby (). Trasa končila približne na spojnici medzi Smolenickým zámkom a vrchom Havrania Skala, približne v hornej tretine tejto spojnice.
Ďalej ešte existovali z animálnych tratí dočasné nezávislé úseky, ktoré slúžili na približovanie dreva v určitých lokalitách kde sa drevo z danej oblasti sústreďovalo k bodu kde sa s veľkou pravdepodobnosťou spúšťalo ryzňami do doliny. V teréne sa stále ešte dá nájsť taká trať na Kŕči pri vápenke pre chemickú továreň, a ďalší nezávislý úsek tiež v Kŕči ale zo strany od Vápeníc. Ďalší krátky úsek sa dá nájsť aj v časti Komárovo pri vrchu Starý Plášť.
Novší systém – trať s rozchodom , stýkajúca sa s lesnou železnicou na Majdáne a majúca značne široký záber v krajine – od hranice chotára obce Sološnica na Kolovrátku až po dobrovodské lesy, kde siahala až takmer pod Bradlo. V rokoch 19011903 bola postavená trať parnej železnice až na Dobrú Vodu
Vo väčšine prameňov sa uvádza, že na priemyselnej železničke jazdilo 6 parných a 5 dieselových lokomotív, 2 drezíny, 2 osobné a 140 nákladných vozňov. Dve parné lokomotívy boli štvornápravové (Goliath a Ludko) a štyri trojnápravové (Republika, Pavlína, Lucia a Mena). Republika sa dnes nachádza na Štiavničke pri Hronci ako fyzicky zachránený exponát múzea ČHŽ.
Všetky horské dopravné trasy sa mierne zvažovali k závodu, čo umožňovalo samočinnú dopravu dreva. Prázdne súpravy vagónov vytiahli kone na svahy ku skládkam a odtiaľ naložené drevom išli zotrvačnosťou do hlavného skladu pri závode. 
Úzkokoľajku zo závodu do Smoleníc a Dobrej Vody stavali cudzinci. Boli to zväčša Poliaci, Taliani a Chorváti. Dokončená bolo až roku 1920. Pred likvidáciou v roku 1960 mala úzkokoľajka spolu .
Thomas Morgenstern

Thomas Morgenstern (* 30. október 1986, Spittal an der Drau, Rakúsko) je rakúsky skokan na lyžiach. V pretekoch Svetového pohára debutoval v sezóne 2002/03 na turné štyroch mostíkov. Päť dni po skončení turné vyhral v Liberci svoje prvé preteky Svetového pohára.
St Peter’s College (Auckland)

St Peter's College (Auckland) je chlapčenská katolícka škola v Aucklande na Novom Zélande. Navštevujú ju študenti vo veku 7 až 13 rokov. Je to jedna z najväčších katolíckych škôl na Novom Zélande (1 200 študentov).
Deň zavedenia eura

Deň zavedenia eura je deň, v ktorý členská krajina eurozóny prijala menu euro. Zatiaľ to bolo vždy 1. januára.
Vlajka Rumunskej socialistickej republiky

Vlajka Rumunskej socialistickej republiky bola vertikálna trikolóra červenej, žltej a modrej farby v pomere 7 : 10. Na žltom poli sa nachádzal štátny znak socialistickej republiky.
História vlajky.
Počas rumunskej revolúcie v roku 1989 vzbúrenci demonštratívne vystrihli komunistický znak štátu, aby tak protestovali proti štátnemu zriadeniu v krajine. Tak sa vlajka podobala tej, akú v Rumunsku používali do roku 1948. Nová vlajka Rumunska, bez komunistického znaku, bola prijatá 25. decembra 1989.
Štátny znak Rumunskej socialistickej republiky

Štátny znak Rumunskej socialistickej republiky tvoria zalesnené hory, nad ktorými je vyobrazené vychádzajúce slnko. V ľavej časti znaku je ropná veža. Po jeho krajoch sa viniú klasy pšenice previazané trojfarebnou stuhou. Hore sa nachádza päťramenná hviezda a dole po celej dĺžke stuhy je vypísaný oficiálny názov republiky – Rumunská socialistická republika – v rumunčine.
Kobylisy (stanica pražského metra)

Kobylisy je stanica metra v Prahe na linke C. Nachádza sa pod Kobyliským námestím vo štvrti Kobylisy v hĺbke 31,2 m pod povrchom. Bola otvorená 26. júna 2004.
Charakteristika stanice.
Kobylisy sú prvou razenou stanicou na linke C a dokonca prvú razenou jednolodnou stanicou v sieti pražského metra. To znamená, že nástupištia sa nachádzajú vo veľkom tubuse. Z neho vedú dva výstupy: východný ku rovnomennej zastávke (do roku 2004 s názvom Střelničná) do povrchového vestibulu, kde sa nachádza malé obchodné centrum a západný, ktorý vedie na Kobyliské námestie, výstup tu vedie do podzemného vestibulu pod námestím. Obidva výstupy vedú eskalátorovými tunelmi. V každom eskalátorovom tuneli sú tri ramená pohyblivých schodov. Stanica je navyše vybavená bezbariérovým prístupom. Výťah začína pri dolnom konci východného eskalátorového tunela a na povrch ústi v Střelničnej ulici v blízkosti zastávok autobusov. Medzistaničný úsek Nádraží Holešovice - Kobylisy je od roku 2004 najdlhší. Nahradil tak úsek Smíchovské nádraží - Radlická.
Európsky pohár majstrov

Európsky pohár majstrov bola najvýznamnejšia európska futbalová súťaž v rokoch 1956 - 1992. Od sezóny 1992/1993 ju nahradila dnešná Liga majstrov UEFA.
AnnaSophia Robbová

AnnaSophia Robbová (* 8. december 1993, Denver, Colorado, USA) je americká televízna a filmová herečka a speváčka. Známou sa stala v roku 2005, keď zažiarila vo filmoch Because of Winn-Dixie a Charlie a továreň na čokoládu. Potom hviezdila v roku 2007 v Moste do krajiny Terabithia a vo filme z roku 2009 Útek na Horu Čarodejníc.
Svidnícke sedlo

Svidnícke sedlo je územie v severnej časti svidníckeho okresu v oblasti chránenej krajinnej oblasti Východné Karpaty, Laboreckej vrchoviny Nízkych Beskýd, pri štátnej hranici s Poľskom v nadmorskej výške od 450. Na jeho horizonte je Dukliansky priesmyk s nadmorskou výškou . 
Sedlo je ohraničené štátnou hranicou PR, Bielym kopcom (kóta ) územím katastra Vyšného Komárnika a Dolinou s kótou . Na jeho území vyviera Ladomírka s krátkym ľavostranným asi dlhým potokom a pravostranným asi dlhým potokom, ktorý je v prvej tretine od spodnej časti rieky rozdvojený na dva menšie potôčiky. Je súvislé zalesnený bukom a smrekom s malými ostrovčekmi trávnatých porastov. Sedlo pretína hlavná cesta 73 spájajúca Svidník s Dukla.
Vo svidníckom sedle je Dukliansky pamätník s cintorínom pochovaných príslušníkov 1. česko-slovenského armádneho zboru v ZSSR, pamätník ženistom, ktorí odmínovali priestory Duklianskeho bojiska. Je tam pamätník vyznačujúci pamätné miesto kde zahynul generál Jaroslav Vedral-Sázavský, pozorovateľná veliteľa armádneho zboru, dnes betónová veža s vyhľadkovou plošinou a ďalšie monumenty pripomínajúce obdobie ťažkých bojov v čase karpatsko-duklianskej operácie. 
Svidnícke sedlo bolo poznačené ľudskými útrapami i v období 1. svetovej vojny, kde vojaci 8. ruskej armády prekročili jeho územie a viedli v októbri 1914 až marci 1915 bojovú činnosť až v oblasti Svidníka. Svidníckym sedlom v priebehu stáročí pochodovali veľakrát vojenské ešalóny, ktoré tamojším obyvateľom prinášali ťažké utrpenia.
Borivoje Filipović

Borivoje Filipovič (* 28. august 1982, Novi Sad, Srbsko) je srbský futbalista, hrá na poste útočníka.
Východotimorské obehové mince

Východotimorské obehové mince alebo východotimorské centavá/východotimorské centavo sú mince vydávané východotimorskou centrálnou bankou od roku 2003.
Americký dolár je jediným zákonným platidlom Východného Timoru od roku 2000. V tomto roku prešlo územie Východného Timoru pod správu Spojených národov a dolár nahradil dovtedy používanú indonézsku rupiu. Od roku 2003 vydáva východotimorská centrálna banka vlastné mince.V každodennom platobnom styku sa používajú súbežne mince amerického dolára a východotimorské mince. Miestne mince nemajú svoj vlastný ISO kód, ich jediným poslaním je dopĺňať mince dolára.
Nominálne hodnoty.
Zmluva medzi Východným Timorom a USA upravuje vzťah medzi východotimorskými obehovými mincami a americkými. Jeden dolár je tvorený stovkou východotimorských centavo. Východotimorské mince majú rovnaké nominálne hodnoty ako mince centu doláru (1, 5, 10, 25, 50 centavos).
Corgoň liga 2005/2006

Corgoň liga v sezóne 2005/2006 je v poradí 13. ročník slovenskej najvyššej futbalovej súťaže. Pravidelne ju usporadúva Slovenský futbalový zväz.
Ľubomír Bernáth

Ľubomír Bernáth (* 3. september 1985, Nitra) je slovenský futbalista, hrá na poste útočníka. V súčasnosti je hráčom slovenského corgoňligového klubu FC Spartak Trnava. Futbalovo začínal v nitrianskom klube HFK Nitra. Neskôr prestúpil do Močenka a v lete 2007 do Trnavy.
Martin Guldan

Martin Guldan (* 3. september 1990, Trnava, Slovensko) je slovenský futbalista, hrá na poste útočníka. V súčasnosti je hráčom slovenského corgoňligového klubu FC Spartak Trnava. Reprezentuje Slovensko v mládežníckych výberoch.
Nebojša Jelenković

Nebojša Jelenković (* 26. máj 1978, Novi Sad, Srbsko) je srbský futbalista, hrá na poste stredopoliara.
Filipínske peso

Filipínske peso (; ISO 4217 kód PHP; numerický kód 608; značka ₱) je zákonné platidlo Filipín. Názov "peso" si filipínska mena zachovala z dôb, keď boli Filipíny súčasťou španielskej koloniálnej ríše a peso bolo menou v rôznych španielskych kolóniách. Slovo peso v španielčine znamená váha.
ISO 4217 kód filipínskeho pesa je PHP. Jedno peso tvorí 100 sentimos.
Na Filipínach kolujú mince nominálnych hodnôt 1, 5, 10, 25 centavos, 1, 2 a 5 pesos.
Bankovky majú hodnoty 20, 50, 100, 200, 500 a 1000 pesos.
Peso

Peso môže byť:
Barocco sempre giovane

Barocco sempre giovane (Večne mladý barok) je český komorný súbor mladých hudobníkov, ktorí sa špecializujú na uvádzanie skladieb vrcholného baroka. 
O súbore.
Barocco sempre giovane založil v roku 2004 violončelista Josef Krečmer. Súbor od tej doby absolvoval desiatky koncertov, nahráva CD, spolupracuje s Českou televíziou a Českým rozhlasom. Usporadúva vlastný abonentný cyklus koncertov v Pardubiciach. Súbor sa síce sústreďuje na obdobie baroka, ale títo mladí interpreti sa venujú aj klasicizmu a súčasným autorom.
...Baby One More Time (skladba)

„…Baby One More Time“ je prvý singel americkej popovej speváčky Britney Spears. Pieseň je z jej prvého albumu s rovnakým názvom. Singel bol vydaný v koncom roka 1998.
Prielom.
Pieseň napísal a produkoval dlhoročný speváčkin spolupracovník Max Martin. Hovorí o konci vzťahu, ktorý zapríčinila sama speváčka, ale teraz ľutuje svoje rozhodnutie a chcela by vziať všetko späť. Výsledkom spolupráce s Martinom bol celosvetový hit, ktorý znamenal prielom v jej kariére.
Videoklip.
Pieseň vzbudila pozornosť aj vďaka svojmu videoklipu, ktorého obsah bol v čase uvedenia veľmi poburujúci. Speváčka sa v ňom objavuje v školskej uniforme, ktorá dnes patrí aj pod ochrannú známku Britney Spears.
Natáčal sa na strednej škole vo Venice v Kalifornii. Začína pohľadom na Britney, ktorá je v škole a nudí sa. Keď zazvoní školský zvonček, Britney chytí tašku a s ostatnými začína tancovať po celej škole - najskôr v uniforme, potom v športovom oblečení. Spoločne s ďalšími študentmi robia premety a ďalšie akrobatické cviky. Posledná časť klipu sa odohráva v telocvični, kde speváčka pozoruje svoju lásku, ktorá hrá basketbal (vyvoleného hrá jej bratranec). Po chvíli ale začne opäť s ostatnými tancovať a to až do chvíle než zazvoní a divák sa dozvedá, že to bol všetko len sen uprostred nudnej vyučovacej hodiny.
Zaujímavosťou je, že jej asistentka Felicia hrala vo videoklipe učiteľku.
Videoklip režíroval Nigel Dick, pre ktorého znamenal obrovský úspech. Jeho pôvodné plány boli iné; chcel videoklip urobiť animovaný, aby prilákal čo najmladšie publikum. S tým ale Britney Spears nesúhlasila a tak zrodil spoločný kompromis.
Ocenenie.
Videoklip aj pieseň sa stali celosvetovo obrovským hitom a dočkali sa rady ocenení a nominácií. Získali tri nominácie na cenu MTV a to pre Najlepšie popové video, Najlepší nový interpret a Najlepšie ženské video.
Napriek neúspechu pri udeľovaní cien VMAS, na európskych hudobných cenách MTV si speváčka odniesla všetky ceny, na ktoré bola nominovaná.
Pieseň bola nominovaná aj na cenu Grammy a to v kategórii Najlepšia ženská pieseň.
Hitparádove úspechy.
„…Baby One More Time“ je doteraz (začiatok roka 2012) v USA aj celosvetovo najúspešnejšou piesňou Britney Spears. Pieseň debutovala v americkom rebríčku Billboard Hot 100 na 17. mieste (najvyšší debut jej kariéry) a stúpala vyššie až na 1. miesto, kde bola dva týždne.
Z medzinárodného hľadiska šlo o rovnaký úspech ako v USA.
Singel sa dostal na prvé miesta hitparád v každej európskej krajine vrátane Veľkej Británie, kde sa len v prvom týždni predalo viac než 464 000 kusov a celkovo 1,45 miliónov, čím sa "…Baby One More Time" stala najpredávanejšou piesňou roku 1999 a najlepšie predávaným debutom v histórii.
Singel.
Australian CD Single:
European CD Single:
French CD Single:
UK CD Single:
U.S. Promo CD Single:
U.S. CD Single:
U.S. 12" Vinyl:
Manažment používateľov

Manažment používateľov (iné názvy: používateľský manažment, nesprávne manažment užívateľov/užívateľský manažment; angl. "user management") je systém, ktorý slúži na správu užívateľov. V podstate definuje, kto a akým spôsobom môže narábať s konkrétnou aplikáciou. Jeho štyri hlavné funkcie sú vytvorenie používateľského konta, čítanie používateľských údajov, aktualizácia údajov a napokon je to odstránenie používateľského konta. Tieto štyri základné funkcie sa označujú v skratke ako “Create, read, update and delete (CRUD)”.
Použitie.
Systémy manažmentu používateľov sa používajú všade, kde je potrebné mať kontrolu nad užívateľskými operáciami. V niektorých prípadoch sa aktivity používateľov v systéme logujú.
Allister Carter

Allister (Ali) Carter je profesionálny anglický snookrový hráč. Býva v meste Tiptree. V roku 2008 dosiahol svoj prvý úspech na najvýznamnejších turnajoch sezóny, keď sa dostal do finále Majstrovstiev sveta. Hoci v ňom prehral vysoko s Ronniem O'Sullivanom (18-8), vynieslo ho to prvýkrát do prvej svetovej osmičky, konkrétne na siedme miesto.
V roku 2009 získal svoje prvé víťazstvo v bodovanom turnaji na Welsh Open, keď vo finále porazil Joa Swaila 9-5. A to v úvodnej časti finálového zápasu prehrával už 1-5. No skvelým výkonom vo večernej časti otočil z 3-5 na 8-5 a získal svoju prvú trofej, z ktorej sa tešil podobne ako keď zahral svoju prvú 147.
Hypnotize

Hypnotize je piaty štúdiový album americkej rockovej skupiny System of a Down a zároveň druhá polovica dvojedície "Hypnotize/Mezmerize". Album vyšiel skupine 22. novembra 2005, pol roka po tom ako bola publikovaná jeho prvá časť s názvom "Mezmerize."
Central European Media Enterprises

Central European Media Enterprises (skr. CME) je verejne obchodovateľná mediálna spoločnosť, ktorá prevádzkovala televízne stanice v Bulharsku, Česku (Nova), Rumunsku, Slovensku (TV Markíza) a Slovinsku, ktorú kúpila v roku 2020 skupina PPF Petra Kellnera.
História.
Spoločnosť založil na Bermudách v roku 1994 Ronald Lauder.
23. marca 2009 Time Warner (od roku WarnerMedia) oznámili chystanú investíciu vo výške 241,5 milióna dolárov za 31% podiel v CME. O dva roky neskôr, 3. marca 2011 Time Warner nakúpili akcie za ďalších 3,1 milióna a navýšil tak svoj podiel na 34,4%. Dosiahli tak 47% podielu hlasovacích práv a celkového počtu 22,1 miliónov akcií. V roku 2019 podľa GoogleFinance bola trhová kapitalizácia CETV 1,19 miliardy dolárov a Warner vlastnil už viac ako 70%.
WarnerMedia v najväčšom prevzatí desaťročia v hodnote $108,7 miliárd dolárov získala v roku 2018 firma AT&amp;T. Akcie spoločnosti CME boli do 13.10.2020 obchodovateľné na burze NASDAQ a Pražskej burze cenných papierov a RM-S pod symbolom CETV. 
28. októbra 2019 sa skupina PPF Petra Kellnera a CME dohodli na prevzatí. PPF zaplatí za prevzatie CME okolo 2,1 miliardy amerických dolárov. Dohodu najprv odsúhlasilo valné zhromaždenie CME a skoro po roku (6. októbra 2020) aj Európska komisia (transakcia bola Komisii oznámená 1. septembra 2020). Dokončenie transakcie sa podľa informácií zverejnených na stránke spoločnosti CME očakáva 13. októbra 2020.
CME Content Academy.
V roku 2022 Central European Media Enterprises spustila CME Content Academy. Dvojročný kurz CME Content Academy je navrhnutý tak, aby účastníkom poskytol základy naprieč rôznymi filmovými disciplínami a umožnil študentom stať sa televíznymi profesionálmi.
Prax je rozdelená na základe produkčnej schémy TV Nova, PRO TV, POP TV, bTV, RTL a TV Markíza a prebieha v Brne, Prahe, Záhrebe, Ľubľane, Sofií, Bukurešti a Bratislave.
Lambert

Lambert je jednotka jasu v sústave CGS, značka L (podľa iných zdrojov Lb). Jeden lambert je 3183,099 Cd/m2.
Pomenovanie je podľa nemeckého matematika, fyzika a astronóma Johanna Heinricha Lamberta.
Jednotkou jasu v sústave SI je kandela na meter štvorcový.
Latinovia (Grécko)

Latinovia (po gr. Φραγγοί – Frangí, t. j. "Frankovia") sú etnokonfesionálna skupina Grékov na niektorých kykladských ostrovoch. Dnes ich je už len asi 10 000.
Ich názov vystihuje predovšetkým ich náboženskú vieru, nakoľko sú katolíci, pretože tieto oblasti patrili v stredoveku Benátkam. Rozprávajú kykladským dialektom novogréčtiny. Ide o potomkov Grékov, ktorí prestúpili na katolícku vieru, no uchovali si grécku kultúru a jazyk, mohlo tu dôjsť aj k istému miešaniu medzi Talianmi a Grékmi. Na niektoré ostrovy, napr. na Syros boli po grécko-tureckej výmene obyvateľstva v dvadsiatych rokoch umiestnení Maloázijskí Gréci, aby tu bola predstavená ortodoxná viera. Prevažne talianske mená obyvateľov boli potom helenizované. Miestne folklórne tradície neboli ovplyvnené benátskymi, tak ako na Iónskych ostrovoch. Hudba je prevažne orientálna, podobná ako aj z ostatných gréckych ostrovov. Taliansky pôvod má mietsny tanec "ballos". Známy katolícky Grék bol spevák Markos Vamvakaris.
Právnická fakulta Univerzity Komenského v Bratislave

Právnická fakulta Univerzity Komenského (, , skrátene PraF UK) je jedna z trinástich fakúlt Univerzity Komenského v Bratislave ako verejnoprávnej a samosprávnej inštitúcie. Vznikla v roku 1921, čím je najstaršou dosiaľ existujúcou fakultou práva na území Slovenska. Poskytuje vysokoškolské vzdelávanie v akreditovaných študijných programoch vo všetkých troch stupňoch štúdia v dennej aj externej forme – študijný program bakalársky so štandardnou dĺžkou štúdia 3 rokov; magisterský nadväzujúci na bakalársky 2 roky, v externej forme 3 roky; doktorandský trvajúci 3 roky, v externej forme 4 roky. Na fakulte prebehla reforma právnického vzdelávania, ktorá reflektuje najmodernejšie trendy súčasného vývoja, plne odzrkadľujúc požiadavku praktického vzdelávania cez prizmu právnych kliník a širokého spektra nových predmetov.
Predstaviteľom fakulty je dekan, v súčasnosti ním je prof. JUDr. Eduard Burda, PhD.
Fakulta sídli na Šafárikovom námestí č. 6 v Bratislave v budove, kde sa nachádza aj rektorát a Aula Univerzity Komenského, ako aj niekoľko pracovísk Filozofickej fakulty, v susedstve sa nachádza Filozofická fakulta. V tejto budove sídli už od jej kolaudácie v roku 1937. Pred tým sídlila na Kapitulskej ulici, v budove dnešnej Rímskokatolíckej bohosloveckej teologickej fakulty Univerzity Komenského.
Štúdium.
Od akademického roku 2004/2005 je štúdium organizované na kreditovom systéme. Kredity sú číselné hodnoty priradené k predmetom, ktoré charakterizujú množstvo práce potrebnej na ich úspešné absolvovanie. Napr. povinné predmety (najnáročnejšie) majú 6 kreditov, voliteľné 3 kredity a výberové (doplnkové) 2 kredity. Študent ich získava za úspešné absolvovanie predmetu napr. zložením skúšky, napísaním semestrálnej práce, vyriešením zadaných prípadov, a pod. Kredity sa počas celého štúdia sčítavajú. Pre postup do ďalšieho ročníka je štandardne potrebných 60 kreditov. Na úspešné ukončenie bakalárskeho programu je študent povinný získať aspoň 180 kreditov a magisterského programu 120 kreditov.
Fakulta má akreditáciu na udeľovanie titulov:
Pracoviská fakulty.
Ústavy.
Ďalšími pracoviskami sú Diplomatická akadémia Karola Rybárika a Knižnica Právnickej fakulty.
Diplomatická akadémia Karola Rybárika je vzdelávacia inštitúcia, ktorá bola založená 19.11.1991. Jej iniciátorom, zakladateľom a dlhoročným vedúcim bol pán doc. JUDr. Karol Rybárik, CSc., absolvent Diplomatickej akadémie vo Viedni. V súčasnosti Ústav ponúka povysokoškolské dvojročné denné štúdium diplomacie a medzinárodných vzťahov.
Profesori.
Na Právnickej fakulte v súčasnosti pôsobia títo profesori:
Najvýznamnejší pedagógovia fakulty.
Počas viac ako 100 ročnej histórie fakulty na nej pôsobili títo významní a známi učitelia:
Simple API for XML

Simple API for XML (skrátene SAX) umožňuje sériový prístup ku XML. Ide o prúdové zobrazenie, pri ktorom sa dokument rozdelí na jednotlivé časti (počiatočné a koncové značky, obsahy elementov, komentáre a pod.). Postupne sa volajú jednotlivé udalosti, ktoré ohlasujú nájdenie konkrétnych častí. Spôsob spracovania týchto udalostí je potom v kompetencii programátora.
Kazachstanský tenge

Kazašský tenge je peňažná jednotka Kazachstanu. 1 tenge sa delí na 100 tyinov, kód meny je KZT a symbol ₸. Tenge bol zavedený 15. novembra 1993. Od roku 2002 je v platnosti zákon, ktorý v Kazachstane zakazuje prijímať pri platbách inú menu ako tenge.
Mongolský tugrik

Mongolský tugrik je národná mena Mongolska, ktorá bola prvýkrát vydaná v roku 1925.
Tugrik sa tlačil v nových sériách v rokoch 1939, 1941, 1955 a 1996.
V roku 1939 sa na bankovkách objavuje prvýkrát Sukhbaatar s mongolskou abecedou.
Od roku 1941 sa na bankovkách začína objavovať namiesto mongolského písma cyrilika.
1 cent (americký dolár)

Cent je najmenšia minca meny americký dolár, ktorá je ekvivalentná jednej stotine USD. Jeho symbol je ¢. Jeho predná strana od roku 1909 znázorňuje profil prezidenta Abrahama Lincolna, pri príležitosti stého výročia jeho narodenia. Od roku 1959 (150 rokov po Lincolnovom narodení) zadná strana znázorňuje Lincolnov pamätník. Minca má priemer 19,05 mm a hrúbku 1,55 mm.
Často sa nazýva aj "penny", hoci oficiálny názov je cent.
Nickel (americký dolár)

Nickel alebo niklák je 5-centová minca amerického dolára, ktorá má hodnotu 1/20 USD.
Od roku 1938 sa na averze mince nachádza profil prezidenta Thomasa Jeffersona. Od roku 1938 do roku 2003 bol na zadnej strane Monticello. V rokoch 2004 a 2005 mali mince nový vzhľad na pamiatku dvojstoročnice kúpenia Louisiany a expedície Lewisa a Clarka. Od roku 2006 je na reverze opäť Monticello, na averze je nový portrét Jeffersona.
Štvrťdolár (americký dolár)

Štvrťdolár (hovorovo "quarter") je minca s nominálnou hodnotou 25 centov alebo 1/4 amerického dolára. Vyrába sa od roku 1796.
Má priemer 24,26 mm a hrúbku 1,75 mm, váha 5,67 g. Zloženie: meď-nikel.
Od roku 1999 do roku 2008 Americká štátna mincovňa vydávala cca každých 10 týždňov nové štvrť-dolárové mince, s námetmi 50 štátov únie, ktoré oslavujú ich unikátnu históriu, tradície a symboly.
Od roku 2010 Americká štátna mincovňa začala vydávať nové pamätné štvrť-dolárové mince, s námetom Národné parky a Pamätné miesta USA.
Poldolár (americký dolár)

Poldolár je minca, ktorá má hodnotu 50 centov alebo polovicu amerického dolára. Vyrába sa takmer každý rok, s výnimkou odstávky mincovne v roku 1794. Jediná americká minca, ktorá sa razí dôslednejšie, je cent.
1 americký dolár (minca)

1 (americký) dolár alebo (jedno)dolárová minca USA je minca, ktorá sa v USA razila zo zlata, striebra a základných kovov. Strieborné doláre, čo boli prvé používané dolárové mince, sa razili od roku 1794.
Váha: 8,1g, priemer 26,5mm, hrúbka: 2 mm.
Zloženie: Meď-zinok-mangán-nikel.
V roku 2007 začala Americká centrálna banka vydávať novú zberateľskú sériu 1 dolárových mincí na počesť amerických prezidentov. Každý rok až do roku 2016 budú vydané nové mince, každá s iným portrétom prezidenta.
1 dolár

1 dolár môže byť:
Bounty

Bounty môže byť:
Matthias Ettrich

Matthias Ettrich (* 14. jún 1972, Bietigheim-Bissingen, Nemecko) je nemecký informatik, softwarový inžinier a programátor, zakladateľ projektu KDE, známy aj svojim prispením do projektu LyX.
Študoval počítačové vedy na Inštitúte Wolhelma Schickarda na univerzite v Tübingene.
V súčasnosti žije v Berlíne, pracuje v spoločnosti Trolltech ako vedúci softvérového vývoja so zameraním na grafický toolkit widgetov Qt.
6. novembra 2009 bol Ettrich vyznamenaný "Spolkovým krížom za zásluhy" za príspevky k slobodnému softwaru.
Chráň svoje bláznovstvá

Chráň svoje bláznovstvá je debutový štúdiový album, ktorý so skupinou Indigo nahral spevák Peter Nagy. Album vydalo hudobné vydavateľstvo Opus v roku 1984. Album bol vydaný v roku 2008 v edícii "Slovenské legendárne albumy II.".
Okrem titulnej skladby na na albume nachádza niekoľko nahrávok, ktoré spolu s úvodným hitom „Profesor Indigo“ rozbehli v druhej polovici 80. rokov vo vtedajšom Československu nagymániu. Boli to hlavne piesne „Môj malý Edy“, „Slovník čistých slov“ ako aj lýrová kantiléna „Kristínka iba spí“.
Imrich Sucký

Imrich Sucký (* 1899 – † 1973, Viedeň) bol pred a počas Slovenského štátu pracovníkom polície, ktorý mal na starosti boj s komunistami. Dlhoročný politický väzeň.
Imrich Sucký nastúpil k polícii v roku 1919. V rokoch 1920 - 1923 bol pracovníkom trestno - kriminálneho oddelenia Policajného riaditeľstva v Bratislave. Od roku 1924 bol pracovníkom Odbočky spravodajskej ústredne pri Policajnom riaditeľstve, tzv. obranné spravodajstvo. V roku 1929 sa aktívne podieľal pri zatýkaní Vojtecha Tuku a ďalších osôb (napr. Alexandera Macha...) v kauze "Tukova aféra". 
Počas Slovenského štátu v rokoch 1939 až 1945 bol vedúcim skupiny detektívov na 2. oddelení Ústredne štátnej bezpečnosti (ÚŠB), kde sa aktívne zúčastnil na odhaľovaní komunistických skupín, príprav komunistických diverzných akcií, teroristických útokov a pri zatýkaní väčšiny komunistických predstaviteľov (Široký, Husák, Osoha...).
V máji 1945 bol sám zatknutý. Po takmer dvoch rokoch bol prepustený na slobodu. V roku 1948 emigroval do Rakúska. Tu sa zapojil do protikomunistického odboja a spolupracoval aj s americkou službou CIC. V roku 1957 bol po rozhodnutí ministra vnútra Rudolfa Baráka unesený z Viedne do ČSR. Mal byť použitý pri pripravovanej vnútrokomunistickej akcii voči predsedovi vlády Viliamovi Širokému. Väznený bol na Pankráci, v Opave, Leopoldove a Valdiciach. Po amnestii 9. mája 1968 bol prepustený. Opäť emigroval do Rakúska, kde aj zomrel.
V roku 2007 o živote Imricha Suckého vyšla životopisná kniha "Spravodajské eso Slovenského štátu: Kauza Imrich Sucký"
Myslíš na to, na čo ja?

Myslíš na to, na čo ja? je tretí štúdiový album, ktorý so skupinou Indigo nahral Peter Nagy. Album vydalo hudobné vydavateľstvo Opus v roku 1986.
Medzi najznámejšie piesne albumu okrem titulnej skladby patrí aj pieseň „Láska je tu s vami“ (silne pripomínajúca iný hit od skupiny Queen s názvom „We Will Rock You“), na ktorej nahrávaní sa zúčastnili aj členky Petrovho fanklubu.
Miništát

Miništát alebo mikroštát je nezávislý štát, ktorý má veľmi malú rozlohu, veľmi malý počet obyvateľov alebo väčšinou oboje. Sú to štáty Andorra, Monako, San Maríno, Lichtenštajnsko, Nauru, Palau, Tuvalu, Svätý Krištof a Nevis, Vatikán. 
Mikroštáty majú pomerne veľký vplyv na zhromaždeniach Organizácie spojených národov, pretože platí pravidlo, že každý štát má rovnako významný hlas bez ohľadu na jeho veľkosť.
Najmenším plne suverénnym štátom je Vatikán, ktorý mal pri sčítaní obyvateľov v júli 2009 iba 911 obyvateľov a rozkladá sa na ploche .
Mikroštáty by sa nemali zamieňať s územiami, ktoré nemajú úplne uznanú nezávislosť, ako napríklad Normanské ostrovy, ani so štátmi s neuznanou nezávislosťou (Južné Osetsko, Podnestersko a iné), z ktorých sa však v budúcnosti môžu stať plnoprávne štáty.
Vnútorný Londýn

Vnútorný Londýn je označenie mestských častí v strede mesta Londýn. Podľa ILEA - "Inner London Education Authority" - Inštitúcie spravujúca školstvo vo Vnútornom Londýne ho tvorí 13 mestských častí:
Podľa ONS - "Office for National Statistics" - Národného štatistického úradu tvoria Vnútorný Londýn aj mestské časti Newham a Haringey.
Súvislý graf

Neorientovaný graf sa nazýva súvislý, ak medzi ľubovolnými dvoma jeho vrcholmi existuje cesta. 
Súvislý graf sa skladá z práve jedného komponentu. 
Pre orientované grafy sú definované dva druhy súvislosti:
Soane Museum

Soane Museum je múzeum architektúry. Nachádza sa v pôvodnom dome architekta Johna Soaneho. Bol zberateľom obrazov a starožitností. V jeho zbierkach sú návrhy a modely projektov ale aj obrazy a starožitnosti.
Latinovia

Latinovia môže byť:
Caranisti

Caranisti, Národní caranisti alebo oficiálne Národná roľnícka strana (po rumunsky: "Partidul Naţional-Ţărănesc", "PNŢ") sú prívrženci buržoáznej politickej strany, ktorá existovala v Rumunsku v rokoch 1926 - 1947.
Strana vznikla spojením národnej strany (založená v Sedmohradsku v roku 1881) a roľníckej strany (vznik 1918). Jej prívrženci hájili záujmy veľkých roľníkov a priemyselnej buržoázie, ktorú spájali zahraničné investície. V rokoch 1928 - 1933 (s prestávkou od apríla 1931 do mája 1932) to bola vládnuca strana v krajine. Základom programu strany, ktorá ho publikovala v roku 1935 bola idea tzv. Roľníckeho štátu. Predsdedovia strany potláčali nepokoje pracujúcich Rumunska (štrajk baníkov v auguste 1929 a železničiarov vo februári 1933 a iné). Zaslúžili sa o nastolene fašizmu v krajine a o začatie vojny proti Sovietskemu zväzu. V rokoch 1944 - 1945 sa stali súčasťou vlád reakčnou väčšinou. Lídri strany však prekážali uskutočneniu mnohých reforiem v Rumunsku, preto ich rozhodnutím z júla roku 1947 rumunský parlament rozpustil. Po roku decembrových udalostiach z roku 1989 v Rumunsku znova obnovili svoju činnosť.
Strana Veľkého Rumunska

Strana Veľkého Rumunska (rum. "Partidul România Mare"), skrátene "PRM", je krajne nacionalistická rumunská politická strana založená v roku 1991. Jej predsedom je Corneliu Vadim Tudor. 
Popularita PRM bola v 90. rokoch na vzostupe. V rokoch 1994–1996 bola strana vo vláde a od roku 1996 v opozícii. V roku 2000 získala vo voľbách druhý najvyšší počet hlasov. Odvtedy však jej podpora klesá: v roku 2008 získala vo voľbách do poslaneckej snemovne iba 3,2 % hlasov a do senátu iba 3,6% hlasov. Ani do jednej z komôr rumunského parlamentu sa teda nedostala. Pri voľbách v novembri 2007 sa strane podarilo získať piatich zástupcov v Európskom parlamente.
Zatiaľ čo v zahraničí je strana vnímaná ako pravicovo-extrémistická, v Rumunsku je považovaná za ľavicovo-extrémistickú. Dôvodom je stranícka ideológia komunizmu a nacionalizmu prevzatá z Ceauşescovej éry. Za nepriateľov rozvoja Rumunska strana označuje menšiny (hlavne Maďarov a Rómov) a homosexuálov. Predstavitelia strany tiež v minulosti popierali holokaust alebo aspoň rumunskú účasť na ňom.
Ferdinand Perier

Ferdinand Perier, SJ (* 22. september 1875, Antverpy, Belgicko – † 10. november 1968, Kalkata, India) bol rímskokatolícky arcibiskup – arcibiskup kalkatský a rehoľník Spoločnosti Ježišovej.
Biografia.
Ferdinand Perier sa narodil 22. septembra 1875 v Antverpách v Belgicku. 3. októbra 1909 bol Ferdinand vysvätený na kňaza Spoločnosti Ježišovej. 10. augusta 1921 bol vymenovaný za titulárneho arcibiskupa Plataei a arcibiskupa koadjútora kalkatského. 21. decembra 1921 prijal biskupskú vysviacku z rúk arcibiskupa Pietra Pisaniho, apoštolského delegáta v Indii a spolusvätiteľov Santina Taveggiu, biskupa krišnagarského a Louisa Van Hoecka, SJ, biskupa patnanského. Keď 23. júna 1924 rezignoval kalkatský arcibiskup Brice Meuleman, SJ, Ferdinand Perier ako koadjútor po ňom „zdedil“ funkciu kalkatského arcibiskupa. 12. augusta 1960 ako takmer 85-ročný odstúpil z funkcie kalkatského arcibiskupa a bol vzápätí vymenovaný za titulárneho arcibiskupa rhoinského. Zúčastnil sa prvého a druhého zasadania Druhého vatikánskeho koncilu ako koncilový otec. Zomrel 10. novembra 1968 v Kalkate.
.308 Winchester

.308 Winchester je komerčná verzia vojenského náboja 7,62 × 51 mm NATO (náboj je tiež označovaný ako T65) uvedená v roku 1952 na trh firmou Winchester Repeating Arms Company (to znamená 2 roky pred tým, než sa začala používať zmienená vojenská verzia).
Rozdiel oproti 7,62 × 51 mm NATO.
Vojenský náboj 7,62 × 51 mm NATO je takmer identický s komerčným nábojom .308 Winchester. Ale špecifikácia tohto náboja je pod kontrolou NATO, zatiaľ čo kontrolu jeho civilnej verzie má na starosti SAAMI. Jediný väčší rozdiel je v rozmere nábojnice v určitom mieste. Líši sa o 0,013" (vojenská verzia je väčšia). Takže keď sa použije civilný náboj do vojenskej zbrane, tak na stenu nábojnice pôsobia príliš veľké sily, čo môže spôsobiť problémy. Síce je celkom bezpečné miešať medzi sebou obe kalibre, ale keď sa používajú správne náboje do určenej hlavne, tak vzniká menej problémov.
Vlastnosti + rozdiel oproti náboju .30-06 Springfield.
Náboj 7,62 x 51 mm vo väčšine zbraní podáva rovnaký balistický výkon ako náboj .30-06 Springfield, ktorý sám nahradil. Nábojnica je síce kratšia, ale použitá strela a množstvo strelného prachu sú takmer identické. Menší objem nábojnice je dostatočný vďaka modernejším strelným prachom než boli tie, ktoré sa používali na začiatku éry náboja .30-06 Springfield.
Použitie.
Tento náboj je vďaky svojej presnosti používaný pre terčovú streľbu a vďaka svojmu výkonu na lov veľkej zveri (až do veľkosti losa).
.357 SIG

.357 SIG je pištoľový náboj. Je to produkt švajčiarsko-nemeckej zbrojovky SIG-Sauer v spolupráci s americkým výrobcom nábojov Federal Cartridge.
Dejiny.
Náboj bol vyvinutý v roku 1994. Malo ísť o výkonnostný ekvivalent náboja .357 Magnum, určený nie pre revolvery, ale pre samonabíjacie zbrane.
Pred uvedením tohto náboja na trh neexistovali takmer žiadne samonabíjacie zbrane komorované na kaliber.357 Magnum. Výnimkou bol napríklad Desert Eagle a vzácny Coonan. To preto, že je veľmi náročné pre tento kaliber vyrobiť samonabíjaciu zbraň.
Premena zbraní na tento kaliber z kalibru .40 S&amp;W.
Väčšina pištolí komorovaných na náboj .40 S&amp;W môže byť premenená na kaliber.357 SIG púhou výmenou hlavne a vratnej pružiny (U pištolí s obzvlášť silnou vratnou pružinou stačí len vymeniť hlaveň). Zásobníky sú medzi týmito dvoma kalibrami volne zameniteľné. Avšak.357 SIG je navrhnutý na väčšie tlaky než.40 S&amp;W, takže u niektorých zbraní táto premena nemusí byť možná.
Výkon.
Vďaka svojej relatívne vysokej úsťovej rýchlosti ponúka tento náboj veľmi plochú trajektóriu letu strely. To má za následok skutočnosť, že u neho existuje väčšia pravdepodobnosť prestrelenia cieľa – a preto sa často používa pre prestrelenie nepriestrelných viest, ďalej je náboj vhodný pre použitie expanzných striel u ktorých vďaka svojej vysokej rýchlosti zaisťuje veľmi dobrú deformáciu.
Čo sa týka výkonu, tak nedosahuje takých maximálnych hodnôt akých dosahuje .357 Magnum, v základe sa však ich hodnoty môžu prekrývať.
Príklady zbraní komorovaných na tento kaliber.
Tento zoznam bol vytvorený v roku 2005
Power ball

Power ball je obchodné meno ručného posilňovacieho nástroja určeného tiež pre relaxáciu, rehabilitáciu svalov ruky, alebo ako hračka. Zariadenie sa skladá z obalu veľkosti tenisovej loptičky z plastu, alebo kovu ktorý sa nachádza okolo voľne sa otáčajúceho rotoru. Tento je možné roztočiť buď na neho namotanou šnúrkou, alebo odrazením prstom. Keď sa rotor začne otáčať, zariadenie začne fungovať ako gyroskop. Pri dostatočne rýchlych otáčkach je možné krútivým pohybom zápästia zrýchlovať jeho otáčky.
Princíp.
Základnou časťou zariadenia je rotor, ktorý je uložený v pevnom obale z plastu. Obal takmer kompletne zakrýva rotor až na otvor ktorým sa dá k nemu dostať a roztočiť ho. Rotor je pripevnený k osi, ktorá sa nachádza v žliabku vnútorného obvodu vonkajšej kostry. Ľahký prstenec s dvomi drážkami sa nachádza v žliabku. Tento prstenec sa v žliabku môže šmýkať - drží otáčajúci sa gyroskop vystredený v kostre zabraňujúc sa im navzájom dotknúť (čo by spomalilo gyroskop), ale umožňujúci zmenu orientácie osi. Keď sa začne gyroskop otáčať, nakláňanie zariadenia zapôsobí na gyroskop tak, že sa oska začne šmýkať po obvode v žliabku v smere kružnice. Žliabok z vnútra obalu je o niečo širší ako oska - vonkajší krútivý moment, ktorým človek pôsobí na zariadenie spôsobí že koniec jednej osky tlačí na hornú hranu žliabku a popritom druhý koniec tlačí na spodnú hranu žliabku na druhej strane. Tieto dva účinky spolu spôsobujú že zariadenie funguje - gyroskop pôsobí ako reakcia na vonkajší moment otáčania a pôsobenie osky na hrany žliabku spôsobuje zrýchľovanie otáčajúceho sa rotoru.
Zrýchlenie gyroskopu je najlepšie keď pôsobenie gyroskopu je v súhre s pohybom zápästia, takže moment zrýchlenia pôsobí neustálo. Zápästie sa môže otáčať obomi smermi (v smere hodinových ručičiek, či proti nemu) -- vo výsledku sa vždy zvyšujú otáčky. Určitý čas trvá kým človek nájde ten správny bod otáčania, pretože pri príliš rýchlom krútení zápästím sa vďaka šmykovému treniu gyroskop začne spomaľovať. Pretože trecia sila je základným prvkom funkčnosti zariadenia žliabok nesmie byť mazaný.
Britney (album)

Britney je tretí štúdiový album Britney Spears, ktorý vydala dňa 5. novembra 2001.
Ganz (rozlišovacia stránka)

Ganz môže byť:
Ganz (Štajersko)

Ganz bola do 31. decembra 2014 samostatná obec v Rakúsku v spolkovej krajine Štajersko v okrese Bruck-Mürzzuschlag. 1. januára 2015 bola obec Ganz spojená s mestom Mürzzuschlag. Spojené mesto má názov Mürzzuschlag.
Obec mala rozlohu a 1. januára 2014 v nej žilo 346 obyvateľov.
Externé odkazy.
Ganz na www.gemeinde.steiermark.at
Kapellen

Kapellen môže byť:
Pamätné euromince roku 2009

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2009 bolo emitovaných 25 rôznych pamätných euromincí (vrátane 16 verzií spoločnej emisie).
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Národné futbalové mužstvo Severného Írska

Národné futbalové mužstvo Severného Írska reprezentuje Severné Írsko na medzinárodných futbalových akciách, ako sú Majstrovstvá sveta alebo Európy. Na Majstrovstvách sveta sa predstavili trikrát v rokoch 1958, 1982 a 1986. Na Majstrovstvách Európy sa predstavili raz a to v roku 2016 kde skončili v osemfinále.
Externé odkazy.
http://www.irishfa.com/
&quot;ale&quot; (album)

Ale, na albume štylizované ako "ale" (s úvodzovkami), je štvrtý štúdiový album, ktorý so skupinou Indigo nahral Peter Nagy. Album vydalo hudobné vydavateľstvo Opus v roku 1987.
Album Ale bol výrazným prelomom v tvorbe Petra Nagyho. Nachádzajú sa na ňom viaceré skladby, ktoré silne pripomínajú Petrove folkové začiatky. Na jeho nahrávaní so skupinou Indigo spolupracovalo viacero hostí. Sú na ňom nahrané aj dva známe duety „Motýle zblízka“ (s Vašom Patejdlom) a „Psi sa bránia útokom“ (s Jožom Rážom), ako aj zaujímavý pokus o spojenie etnohudby s textami Petra Nagyho v piesňach „Tetovaný otáznik“ a „Nemé jazerá“.
Ale

Ale môže byť:
ALE môže byť:
Peter Nagy v Štúdiu S

Peter Nagy v Štúdiu S je koncertný album, ktorý počas vystúpení v programe "Slovník čistých slov" v Štúdiu S nahrala skupina Indigo, Peter Nagy a ich hostia v novembri 1987. Album vydalo v roku 1988 hudobné vydavateľstvo Opus. 
Vystúpenia programu "Slovník čistých slov" sa konali v komornom prostredí, kde boli miesta pre 186 divákov. Na albume je jedenásť skladieb Petra Nagyho a pieseň „Zabudnuté ciele“ od autorskej dvojice Pavol Hammel/ Boris Filan. V duetoch si s Petrom zaspieval Pavol Hammel („Zabudnuté ciele“), Vašo Patejdl („Motýle zblízka“). So záverečnou skladbou od autorskej dvojice J. Kinček/ P. Nagy, „Nič nezmení môj svet“, vystúpili všetci hostia spoločne.